बर’ थुनलाइ आफादनि आफादगिरि बिबान रुजुनना बर’ हारिनि थाखाय गोख्रों खामानि मावफुबाय थानाय समावनो 2000 इं माइथायनि 19 आगष्ट दिनैनि गोथार सानाव उदखारिनि गुलिजों खास्रि-बिस्रियै गावथारजानाय मुंख्लं बिनेश्वर ब्रह्मनि थैनाय सान 19 आगष्ट खालारखौ मुंख्लं बिनेश्वर ब्रह्म फोथाइ फुन्जि आरो बर’ थुनलाइ आफादनि बान्जायनायाव गुबुन गुबुन बोसोरनि बायदि देग्लायबो कक्राझार सान्दामारियाव थानाय बिनेश्वर ब्रह्मनि मांखरसालियाव थेलेब लेब हाबाफारिजों खुंफुंनाय जायो।